Լոռու մարզում նախընտրական պայքարը ոչ միայն դաժան է, այլև անհամաչափ: Գոնե այդպես մտածելու իրավունք ունի ՀՀԿ տարածքային ցուցակով առաջադրված Վահրամ Բաղդասարյանը: Սա մինչև վերջին պահը համոզված էր, թե իր դիրքը, կապերը, վարչական ռեսուրսներն օգտագործելու լծակներն առավել բարենպաստ պայմաններ կստեղծեն սեփական առավելությունն ընդգծելու համար: Բայց հիմա մեծագույն հիասթափությամբ նա պիտի խոստովանի, որ այդ բոլորը ոչինչ են, եթե մրցակիցները գործի մեջ են դրել ամենահզոր զենքը` նորին մեծության փողը: Իսկ Բաղդասարյանի հետ մրցող Կարեն Կարապետյանի և Արկադի Համբարձումյանի՝ Դերժավի Արկադի համար փողն ամենևին էլ խնդիր չէ: Սրանք ահռելի միջոցներ կվատնեն` հաղթահարելու այն խոչընդոտները, որոնք Բաղդասարյանը պատրաստվում է շրջանցել «քաղաքակիրթ» եղանակներով: